
აფხაზეთის ავტონომიური რესპუბლიკის მთავრობის

 დადგენილება №6 

2012 წლის 10 თებერვალი 

ქ. თბილისი 
,,სამსახურებრივი ავტომანქანების გამოყენების წესის შესახებ“ აფხაზეთის მთავრობის 2010 წლის 18 თებერვლის №10 დადგენილებაში ცვლილებების შეტანის თაობაზე

მუხლი 1. ,,ნორმატიული აქტების შესახებ“ საქართველოს კანონის მე-20 მუხლისა და ,,ნორმატიული აქტების შესახებ“ აფხაზეთის კანონის მე-18 მუხლის შესაბამისად, ,,სამსახურებრივი ავტომანქანების გამოყენების წესის შესახებ“ აფხაზეთის მთავრობის 2010 წლის 18 თებერვლის №10 დადგენილებაში (აფხაზეთის ავტონომიური რესპუბლიკის საკანონმდებლო მაცნე, №3, 23.02.2010, მუხლი 11) შეტანილ იქნეს შემდეგი ცვლილებები: 

1. დადგენილების მე-3 პუნქტი ჩამოყალიბდეს შემდეგი რედაქციით:

 „3. მიეცეს უფლება აფხაზეთის დევნილთა საქმეების დეპარტამენტს, აფხაზეთის სოფლის მეურნეობის, გარემოს დაცვისა და ბუნებრივი რესურსების დეპარტამენტს და მის სისტემაში შემავალ დაწესებულებებს და აფხაზეთის მთავრობის საქვეუწყებო დაწესებულება – ადმინისტრაციულ-სამეურნეო სამმართველოს სარგებლობაში ჰყავდეს სამეურნეო, სატვირთო და სამგზავრო (8 სამგზავრო ადგილზე მეტი) დანიშნულების ავტოსატრანსპორტო საშუალებები.“.

2. დადგენილების დანართი №2 ჩამოყალიბდეს შემდეგი რედაქციით:

„დანართი №2 – იმ დაწესებულებათა ჩამონათვალი, რომელთაც ეკუთვნით ავტომანქანები სამსახურებრივი მიმოსვლისათვის
• აფხაზეთის ავტონომიური რესპუბლიკის მთავრობის აპარატი –2 (ორი) ერთეული;

• აფხაზეთის ავტონომიური რესპუბლიკის აღმასრულებელი ხელისუფლების დაწესებულებები – თითოეულს 2 (ორი) ერთეული; 
• აფხაზეთის ავტონომიური რესპუბლიკის მთავრობის წარმომადგენლობები (გარდა სამეგრელო-ზემო სვანეთის რეგიონში აფხაზეთის მთავრობის წარმომადგენლობისა) – თითოეულს – 1 (ერთი) ერთეული;

• სამეგრელო-ზემო სვანეთის რეგიონში აფხაზეთის ავტონომიური რესპუბლიკის მთავრობის წარმომადგენლობა – 2 (ორი) ერთეული;

• აფხაზეთის ავტონომიური რესპუბლიკის მთავრობის საქვეუწყებო დაწესებულება – ადმინისტრაციულ-სამეურნეო სამმართველო – 2 (ორი) ერთეული.“.

მუხლი 2. დადგენილება ამოქმედდეს გამოქვეყნებისთანავე. 

აფხაზეთის ავტონომიური რესპუბლიკის მთავრობის თავმჯდომარე 

